CELEX: 32020R0447
Language: hu
Date: 2019-12-16 00:00:00
Title: A Bizottság (EU) 2020/447 felhatalmazáson alapuló rendelete (2019. december 16.) a 648/2012/EU európai parlamenti és tanácsi rendeletnek a fedezett kötvényekhez és az értékpapírosításokhoz kapcsolódó partnerkockázat megfelelő csökkentésére szolgáló konstrukciók létrehozására vonatkozó kritériumokat meghatározó szabályozástechnikai standardok tekintetében történő kiegészítéséről, valamint az (EU) 2015/2205 és az (EU) 2016/1178 felhatalmazáson alapuló rendelet módosításáról (EGT-vonatkozású szöveg)

27.3.2020   
               
               
                  HU
               
               
                  Az Európai Unió Hivatalos Lapja
               
               
                  L 94/5
               
            
         A BIZOTTSÁG (EU) 2020/447 FELHATALMAZÁSON ALAPULÓ RENDELETE
         (2019. december 16.)
         a 648/2012/EU európai parlamenti és tanácsi rendeletnek a fedezett kötvényekhez és az értékpapírosításokhoz kapcsolódó partnerkockázat megfelelő csökkentésére szolgáló konstrukciók létrehozására vonatkozó kritériumokat meghatározó szabályozástechnikai standardok tekintetében történő kiegészítéséről, valamint az (EU) 2015/2205 és az (EU) 2016/1178 felhatalmazáson alapuló rendelet módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a tőzsdén kívüli származtatott ügyletekről, a központi szerződő felekről és a kereskedési adattárakról szóló, 2012. július 4-i 648/2012/EU európai parlamenti és tanácsi rendeletre (1) és különösen annak 4. cikke (6) bekezdésére,
         mivel:
         
                     (1)
                  
                  
                     Az (EU) 2017/2402 európai parlamenti és tanácsi rendelet (2) módosította a 648/2012/EU rendeletet, abba beillesztve azokat a feltételeket, amelyek mellett a fedezettkötvény-struktúrák által, fedezett kötvényekkel kapcsolatban kötött tőzsdén kívüli származtatott ügyletek, valamint a különleges célú gazdasági egységek által értékpapírosítással kapcsolatban kötött tőzsdén kívüli származtatott ügyletek mentesíthetők az elszámolási kötelezettség alól.
                  
               
                     (2)
                  
                  
                     Az (EU) 2015/2205 (3) és az (EU) 2016/1178 (4) felhatalmazáson alapuló bizottsági rendelet már megállapít olyan feltételeket, amelyek mellett a fedezettkötvény-struktúrák által, fedezett kötvényekkel kapcsolatban kötött tőzsdén kívüli származtatott ügyletek mentesíthetők az elszámolási kötelezettség hatálya alól.
                  
               
                     (3)
                  
                  
                     A fedezettkötvény-struktúrák által, fedezett kötvényekkel kapcsolatban kötött tőzsdén kívüli származtatott ügyletek, illetve a különleges célú gazdasági egységek által értékpapírosítással kapcsolatban kötött tőzsdén kívüli származtatott ügyletek között bizonyos fokú helyettesíthetőség áll fenn. A lehetséges torzulások és arbitrázslehetőségek megakadályozása érdekében az említett ügyleteket az elszámolási kötelezettség tekintetében egységesen kell kezelni.
                  
               
                     (4)
                  
                  
                     Ezért – a 648/2012/EU rendeletnek az (EU) 2017/2402 rendelet általi módosítására is figyelemmel – helyénvaló az (EU) 2015/2205 és az (EU) 2016/1178 felhatalmazáson alapuló rendeletből eltávolítani minden olyan feltételt, amely mellett a fedezettkötvény-struktúrák által, fedezett kötvényekkel kapcsolatban kötött tőzsdén kívüli származtatott ügyletek mentesíthetők az elszámolási kötelezettség alól, illetve ezeket a feltételeket helyénvaló beilleszteni egy olyan új, felhatalmazáson alapuló rendeletbe, amely azokat a feltételeket is tartalmazza, amelyek mellett a különleges célú gazdasági egységek által értékpapírosítással kapcsolatban kötött tőzsdén kívüli származtatott ügyletek is mentesíthetők az elszámolási kötelezettség alól.
                  
               
                     (5)
                  
                  
                     Az (EU) 2015/2205 és az (EU) 2016/1178 felhatalmazáson alapuló rendeletet ezért ennek megfelelően módosítani kell.
                  
               
                     (6)
                  
                  
                     Ez a rendelet az Európai Bankhatóság, az Európai Biztosítás- és Foglalkoztatóinyugdíj-hatóság és az Európai Értékpapírpiaci Hatóság által az Európai Bizottságnak benyújtott szabályozástechnikai standardtervezeteken alapul.
                  
               
                     (7)
                  
                  
                     Az Európai Bankhatóság, az Európai Biztosítás- és Foglalkoztatóinyugdíj-hatóság és az Európai Értékpapírpiaci Hatóság nyilvános konzultációt folytatott az e rendelet alapját képező szabályozástechnikai standardtervezetekről, és elemezte a lehetséges kapcsolódó költségeket és hasznot. Az európai felügyeleti hatóságok kikérték továbbá az 1093/2010/EU európai parlamenti és tanácsi rendelet (5) 37. cikkével összhangban létrehozott banki érdekképviseleti csoport véleményét, az 1094/2010/EU európai parlamenti és tanácsi rendelet (6) 37. cikkével összhangban létrehozott biztosítási és viszontbiztosítási érdekképviseleti csoport és foglalkoztatói-nyugdíj érdekképviseleti csoport véleményét, valamint az 1095/2010/EU európai parlamenti és tanácsi rendelet (7) 37. cikkével összhangban létrehozott Értékpapírpiaci Érdekképviseleti Csoport véleményét,
                  
               ELFOGADTA EZT A RENDELETET:
         
            1. cikk
            A partnerkockázatot csökkentő fedezettkötvény-konstrukciók meghatározására vonatkozó kritériumok
            A fedezettkötvény-konstrukciók akkor csökkentik megfelelően a partnerkockázatot, ha a fedezettkötvény-struktúrák által, fedezett kötvényekkel kapcsolatban kötött tőzsdén kívüli származtatott ügyletek megfelelnek az alábbi kritériumok mindegyikének:
            
                        a)
                     
                     
                        azokat nyilvántartásba veszik vagy rögzítik a fedezett kötvény fedezeti halmazában, a fedezett kötvényekre vonatkozó nemzeti jogszabályokkal összhangban;
                     
                  
                        b)
                     
                     
                        azok a fedezett kötvény kibocsátójának vagy a fedezeti halmaznak a szanálása vagy fizetésképtelensége esetén nem szűnnek meg;
                     
                  
                        c)
                     
                     
                        a fedezett kötvény kibocsátójával vagy fedezeti halmazával kötött tőzsdén kívüli származtatott ügylet szerződő fele legalább egyenrangú a fedezett kötvények tulajdonosaival, kivéve, ha a fedezett kötvény kibocsátójával vagy fedezeti halmazával kötött tőzsdén kívüli származtatott ügylet szerződő fele a nemteljesítő vagy az érintett fél, vagy lemond az egyenlő rangsorolásról;
                     
                  
                        d)
                     
                     
                        a fedezett kötvény legalább 102 %-os biztosítéki követelmény hatálya alá tartozik.
                     
                  
         
            2. cikk
            A partnerkockázatot csökkentő értékpapírosítási konstrukciók meghatározására vonatkozó kritériumok
            Az értékpapírosítási konstrukciók akkor csökkentik megfelelően a partnerkockázatot, ha a különleges célú gazdasági egységek által értékpapírosítással kapcsolatban kötött tőzsdén kívüli származtatott ügyletek megfelelnek az alábbi kritériumok mindegyikének:
            
                        a)
                     
                     
                        a különleges célú gazdasági egységgel az értékpapírosítás kapcsán kötött tőzsdén kívüli származtatott ügylet szerződő fele legalább egyenrangú az értékpapírosítás legelőbbre sorolt ügyletrészsorozatának tulajdonosaival, kivéve, ha a különleges célú gazdasági egységgel az értékpapírosítás kapcsán kötött tőzsdén kívüli származtatott ügylet szerződő fele a nemteljesítő vagy az érintett fél;
                     
                  
                        b)
                     
                     
                        a különleges célú gazdasági egység a tőzsdén kívüli származtatott ügylet tárgyát képező értékpapírosítás kapcsán a legelőbbre sorolt értékpapír tekintetében a kintlévő értékpapírok legalább 2 %-ának megfelelő folyamatos hitelminőségjavítást köteles alkalmazni.
                     
                  
         
            3. cikk
            Az (EU) 2015/2205 felhatalmazáson alapuló rendelet módosítása
            Az (EU) 2015/2205 felhatalmazáson alapuló rendelet 1. cikkének (2) bekezdését el kell hagyni.
         
         
            4. cikk
            Az (EU) 2016/1178 felhatalmazáson alapuló rendelet módosítása
            Az (EU) 2016/1178 felhatalmazáson alapuló rendelet 1. cikkének (2) bekezdését el kell hagyni.
         
         
            5. cikk
            Hatálybalépés
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező, és közvetlenül alkalmazandó valamennyi tagállamban.
            Kelt Brüsszelben, 2019. december 16-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 201., 2012.7.27., 1. o.
         
         
            (2)  Az Európai Parlament és a Tanács (EU) 2017/2402 rendelete (2017. december 12.) az értékpapírosítás általános keretrendszerének meghatározásáról, az egyszerű, átlátható és egységesített értékpapírosítás egyedi keretrendszerének létrehozásáról, valamint a 2009/65/EK, a 2009/138/EK és a 2011/61/EU irányelv és az 1060/2009/EK és a 648/2012/EU rendelet módosításáról (HL L 347., 2017.12.28., 35. o.).
         
            (3)  A Bizottság (EU) 2015/2205 felhatalmazáson alapuló rendelete (2015. augusztus 6.) a 648/2012/EU európai parlamenti és tanácsi rendeletnek az elszámolási kötelezettségre vonatkozó szabályozástechnikai standardok tekintetében történő kiegészítéséről (HL L 314., 2015.12.1., 13. o.).
         
            (4)  A Bizottság (EU) 2016/1178 felhatalmazáson alapuló rendelete (2016. június 10.) a 648/2012/EU európai parlamenti és tanácsi rendeletnek az elszámolási kötelezettségre vonatkozó szabályozástechnikai standardok tekintetében történő kiegészítéséről (HL L 195., 2016.7.20., 3. o.).
         
            (5)  Az Európai Parlament és a Tanács 1093/2010/EU rendelete (2010. november 24.) az európai felügyeleti hatóság (Európai Bankhatóság) létrehozásáról, a 716/2009/EK határozat módosításáról és a 2009/78/EK bizottsági határozat hatályon kívül helyezéséről (HL L 331., 2010.12.15., 12. o.).
         
            (6)  Az Európai Parlament és a Tanács 1094/2010/EU rendelete (2010. november 24.) az európai felügyeleti hatóság (az Európai Biztosítás- és Foglalkoztatóinyugdíj-hatóság) létrehozásáról, valamint a 716/2009/EK határozat módosításáról és a 2009/79/EK bizottsági határozat hatályon kívül helyezéséről (HL L 331., 2010.12.15., 48. o.).
         
            (7)  Az Európai Parlament és a Tanács 1095/2010/EU rendelete (2010. november 24.) az európai felügyeleti hatóság (Európai Értékpapírpiaci Hatóság) létrehozásáról, a 716/2009/EK határozat módosításáról és a 2009/77/EK bizottsági határozat hatályon kívül helyezéséről (HL L 331., 2010.12.15., 84. o.)